**Det er tid for oppfriskningsdose mot difteri, stivkrampe, kikhoste og polio** (DTP-IPV-vaksine). Lengre ned finner du informasjon fra Folkeinstituttet om selve vaksinen.

I Oppdal velger vi å kalle inn barna sammen med foreldre/foresatte. Vår erfaring er at barna selv ønsker at foresatte/foreldre er med. **Vaksineringa skjer på Oppdal helsestasjon**.

Dersom det er forhold dere som foreldre/foresatte ønsker å ta opp, ønsker vi svært gjerne å lage ny timeavtale ut fra den enkeltes behov, da det blir for liten tid vaksinasjonsdagene.

Alle elever på 2. trinn i Oppdal kommune kalles inn i løpet av få dager. Man vil dermed kunne treffe andre elever 2 og foresatte på venterommet. Etter vaksinering venter dere i 20 minutter på helsestasjonen, dette er rutine ved all vaksinering.

Lærerne på 2. trinn er informert om hvilke dager elevene gis tilbud om time for vaksinering. Helsesykepleier gir elevene informasjon på skolen, før vaksinasjonsdagene.

For at ditt barn skal motta vaksinen fordrer dette at foresatt har gitt sitt samtykke. Dette gjør du/dere enklest ved å laste ned HelsaMi og be om tilgang til ditt barn. Først da kan vi kan sende deg samtykkeskjema for vaksinen digitalt. Ved at du registrer din beslutning, om ditt barn skal vaksineres /ikke skal vaksineres, bidrar du til at vår tidsbruk knyttet til forberedelser og dokumentasjon, reduseres betydelig. Din beslutning blir direkte registrert i ditt barns journal i Helseplattformen. Du kan også velge å si i fra ved oppmøte eller sende med utfylt samtykkeskjema på papir.

Informasjon om tidspunkt for gjennomføring vil bli publisert på din skoles plattform. Skolen vil her oppgi link til informasjon publisert her. Du vil også motta timeinnkalling via SMS og alle som har lastet ned HelsaMi og bedt om tilgang til sitt barn, vil samtidig motta lenke til mer informasjon i samme SMS. Høsten 2024 er første gjennomføring etter overgang til Helseplattformen og ikke alle har rukket å laste ned HelsaMi enda. Alle vil motta sms med timeinnkalling via Helsenorge, men i denne SMS følger det ikke lenke til mer informasjon med.

Les mer om hvordan be om tilgang til ditt barn på HelsaMi her

<https://www.oppdal.kommune.no/tjenesteomrader/helse-og-omsorg/ny-helsestasjonen/>

Informasjon om vaksinen med svarslipp for samtykke (du som har lastet ned HelsaMi kan gi ditt samtykke digitalt og trenger ikke fylle ut her i tillegg):

* (BOKMÅL) <https://www.fhi.no/contentassets/0395d85c85534c68b92d2a5220e4f08c/vedlegg/dtp-ipv-2.-klasse/bokmal_tid-for-dtp-ipv-vaksine_2kl_05.22.pdf>
* (NYNORSK) <https://www.fhi.no/contentassets/0395d85c85534c68b92d2a5220e4f08c/vedlegg/dtp-ipv-2.-klasse/nynorsk_tid-for-dtp-ipv-vaksine_2kl_0522.pdf>
* (ENGELSK)<https://www.fhi.no/contentassets/0395d85c85534c68b92d2a5220e4f08c/vedlegg/dtp-ipv-2.-klasse/engelsk_tid-for-dtp-ipv-vaksine_2kl_05.22.pdf>
* (NORDSAMISK) <https://www.fhi.no/contentassets/0395d85c85534c68b92d2a5220e4f08c/vedlegg/dtp-ipv-2.-klasse/nordsamisk_tid-for-dtp-ipv-vaksine_2kl_260422_.pdf>

Dersom timen ikke passer, det er noe dere lurer på eller ønsker å ta opp med helsesykepleier på forhånd, ta gjerne kontakt på tlf. 918 96 076 eller send en henvendelse via HelsaMi.